Държавен вестник, бр. 100, 2015 г., стр. 63

БРОЙ  100	
Д Ъ Р Ж А В Е Н  В Е С Т Н И К 	
СТР.  63  
изпълнителния директор. Лицата представят 
декларации за безпристрастност, поверител-
ност и липса на конфликт на интереси.
(4) При установена липса, непълнота или 
неточност на представените документи из-
пълнителният директор на МИГ уведомява 
писмено кандидата, който в срок от 10 ра-
ботни дни от датата на уведомяването може 
да отстрани констатираните пропуски чрез 
представяне на изискуемите документи.
(5) Ако кандидатът не представи в срок 
необходимите документи и/или информация, 
заявлението се отхвърля или финансовата 
помощ се намалява в съответствие с неот-
странените нередовности.
(6) Заявления, които не отговарят на кри-
териите за административното съответствие и 
допустимост, не се допускат до по-нататъшно 
оценяване.
Чл. 50. (1) За резултатите от проверката за 
административно съответствие и допустимост 
проверяващите изготвят доклад и го предават 
на изпълнителния директор на МИГ.
(2) Към доклада по ал. 1 се прилагат: 
1. списък на регистрираните проекти; 
2. индивидуалните контролни листове за 
административно съответствие и допустимост; 
3. декларации за безпристрастност, пове-
рителност и липса на конфликт на интереси; 
4. списъците за проверка на администра-
тивното съответствие и допустимост:
а) списък с проектите, които отговарят на 
критериите за административното съответ-
ствие и допустимост;
б) списък с проектите, които не отговарят 
на критериите за административното съот-
ветствие и допустимост, с ясна аргументация;
в) кореспонденцията с кандидатите/компе-
тентните органи/институции (ако има такава);
г) особено мнение (ако има такова).
Чл. 51. (1) След приключване на оценката 
за административно съответствие и допусти-
мост и въз основа на решение на колективния 
управителен орган на МИГ председателят 
на колективния управителен орган на МИГ 
назначава със заповед Комисия за избор на 
проекти (КИП). В комисията се определят 
председател, секретар, нечетен брой членове 
и резервни членове. Наблюдатели могат да 
присъстват на заседанията на комисията по 
предложение на съответния УО.
(2) Председателят на колективния упра-
вителен орган на МИГ уведомява писмено 
съответния УО на програма, по която е обявен 
прием, и ДФЗ – РА (за проекти, финансирани 
от ЕЗФРСР) не по-късно от 10 работни дни 
преди датата на провеждане на заседанието. 
Срокът се смята за спазен, ако уведомлението 
е депозирано в деловодството на УО на про-
грама и ДФЗ – РА (за проекти, финансирани 
от ЕЗФРСР) в определения срок. 
(3) Членовете на КИП могат да бъдат 
служители на МИГ, членове на колективния 
върховен орган на МИГ и външни експерти-
оценители и са лица, различни от извършилите 
проверката за административно съответствие 
и допустимост и от членовете на колектив-
ния управителен орган. Не по-малко от 1/3 
от членовете на комисията са членове на 
колективния върховен орган. 
(4) Делът на представителите на публичния 
сектор в комисията не може да превишава 
50 на сто от имащите право на глас членове.
(5) Външните експерти-оценители трябва 
да притежават необходимата квалификация и 
опит съобразно вида на оценяваните проекти.
(6) Управляващият орган на програмата, 
от която се предоставя финансиране по съ-
ответната процедура за подбор на проекти, 
може да определи наблюдатели без право 
на глас.
(7) Наблюдателите представляват съот-
ветния УО на програма с цел да гарантират 
законосъобразното и правилно провеждане 
на процедурата за подбор на проекти. Те 
присъстват на заседанията на комисията и 
имат право да преглеждат работата є, като не 
могат да влияят по какъвто и да е начин при 
оценяването на проектните предложения. При 
констатиране на нарушения на процедурата 
наблюдателят е длъжен писмено да информира 
ръководителя на съответния УО и председа-
теля на колективния управителен орган на 
МИГ. След приключването на оценителния 
процес наблюдателят изготвя доклад за своята 
дейност до съответния ръководител на УО 
и председателя на колективния управителен 
орган на МИГ.
(8) За наблюдател не може да бъде опреде-
лено лице, което е в положение на конфликт 
на интереси с някой от кандидатите или 
партньорите в процедурата за предоставяне 
на финансова помощ или с друг член на ко-
мисията по смисъла на чл. 57, параграф 2 от 
Регламент (ЕС, Евратом) № 966/2012.
(9) Липсата на обстоятелствата по ал. 8 се 
удостоверява с декларация.
Чл. 52. (1) За председател, секретар или 
член на КИП не може да бъде определено 
лице, което:
1. е в конфликт на интереси с някой от 
кандидатите или партньорите в процедура-
та за предоставяне на финансова помощ по 
смисъла на чл. 57, параграф 2 от Регламент 
(ЕС, Евратом) № 966/2012;
2. има частен интерес от отпускането на 
финансова помощ по конкретната процедура 
по смисъла на Закона за предотвратяване и 
установяване на конфликт на интереси;
3. е свързано лице по смисъла на § 1, т. 1 
от допълнителните разпоредби на Закона за 
предотвратяване и установяване на конфликт 
на интереси с кандидат по процедурата;